 Talo waa iga calowdey waqtina waa igu socdaa waxaan iswaydiiyey halka aan wax ka bilaabi karo, maaadama tii hore iga Banjartay, waxaan fekero oo aan fekero waxa igu soo dhacay in aan si fiican isu naqaano Alaha u naxriistee Suleyman Colaad Rooble oo ahaa Wasiirkii Isboortiga, Telfoon ayaan u diray goor maqrib ah waxaan u sheegay in aan Dowlada u hayo Dukumenti muhiim ah, waxaan ku balanay Hoteel Saxafi abaara 8:00-da Subaxnimo, hal-haleel ayaan u gaaray goobtii balanta anigoo ka welwelsan qatarta ka iman karta Dukumentiga aan sido hadii ay Soomliya saxiixdo. 